Daar is nie n polisiestasie waar jy misdade kan rapporteer nie. As daar polisiekantoor was, sou dronk op straat en drink in die openbaar die eerste klagtes gewees het. Ek is n persoonlike getuie daarvan.
As ek dit reg verstaan is Lukas se ingangs punt altyd - hoe kan ons oorleef in die nuwe afrika en vir ons n plek skep?
Gewigtige sakie hierdie - misdaad. Maar 'n selfs gewigtiger saak is hierdie ongelooflike "dit gebeur net met ander mense" sindroom wat ontsaglik baie Suid Afrikaners aan lei.
Dis oral om ons, dis al 'n integrale deel van ons daaglikse lewens. Omtrent elkeen met wie jy praat ken iemand wat al 'n misdaad slagoffer was, spesifiek geweldsmisdaad. En die gewelds faktor word net erger.
Maar wat my altyd met 'n groot mate van verbasing laat, is die "volstruis sindroom" waaraan 'n reuse persentasie Suid Afrikaners steeds lei.
Ek betaal mos belasting - die polisie moet omsien na my veiligheid. Ek het 'n sekuriteits maatskappy wat my honderde rande per maand kos - ek is veilig. Ek het groot honde, ek het 'n alarm, ek het 'n elektriese heining EN ligte buite - ek is veilig. O ja, laat ons nie die TAWWE lyn vergeet nie - ek het 'n vuurwapen, ek skiet die rook uit hulle uit! (Dis nou nieteenstaande die feit dat ek jare laas geskiet het, skaars kan onthou waar my pistool se veiigheidsknip sit, en geen idee het van WAT om te maak sou daar mense in my huis inkom nie.)
Ek hoor nou van 'n jong werkende dametjie wat nog by haar ouers aan huis is. Sy is baie alleen tuis. Daar is net honde en veiligheids deure. Pa vat die kluis se sleutel saam met hom elke dag - sy weet nie eers hoe sy pistool werk nie, so dalk is dit 'n goeie ding. En Pa? Die verseg eenvoudig om eers na iets te kyk soos iemand wat hulle kan help met iets soos 'n aksieplan vir die gesin in die huis, of 'n kursus wat sal bydra tot elkeen van hulle se persoonlike veiligheid.
Verseg tot om so iets te bespreek. Volstruis sindroom op steroides. Ek kon nie help as om te wonder wat Hardegat Pa sal doen as hy 'n oproep moet ontvang wat hom inlig dat hulle 'n inbraak gehad het en dat sy mooi dogter in die proses verkrag of vermoor is nie. Wat dan Pa? Wat dan?
As elkeen van ons net iets klein begin doen, soos bv 'n kursus bywoon wat ons meer sou leer van pro aktiewe gewaarwording en taktiese gesindheid. Sodat jy leer hoe om meer bewus te word van wat om jou aangaan - potensiële probleem situasies sien VOOR dit gebeur. Let bietjie op as jy in 'n winkelsentrum stap hoe 90% van die mense skaars om hulle kyk. Staat stip na 'n kol op die vloer en daar gaat hulle!
Of selfs net begin moeite doen om weer ons bure te leer ken. Hulle name, hulle kontak nommers op jou foon. Ek gaan vir die naweek weg - as my bure rondom my net 'n ogie sal hou is daar sommer 'n hele spul ekstra oë wat vreemde beweging op my eiendom sal raaksien. Dit maak net misdadigers se taak moeiliker en meer riskant.
Verder meer belemmer die huidige strukture, hulle rapporterings prosesse, akkuraatheid en onderduimsheid ook die hele situasie. Niks is te beredder nie want ons stelsels en wetstoepassing meganismes werk nie soos dit moet nie. Dit is die kort en die lank daarvan sonder om n boek te skryf.